Joseph Yieleh Chireh

**Joseph Yieleh Chireh**(Dɔge o la a 8 Gyuulae 1954 yuoni) o e la teeŋ karakye bege-ŋmaara, gɔvemente gbɛbogi ara a ko paaloŋ zaane yɛlɛ aneŋ pɔleteseɛŋ. O da e la begimaala naŋ da are ko a Wa West nu-neɛ lombori. O toŋ la a begemaale toma dire anaare, anuu, ayoɔbo aneŋ ayɔpoi a ko a Republic of Ghana. O e la neɛ naŋ poɔ a Pan-African begemaale die yɛlɛ poɔ.

## O Nyɔvore Piiluu Aneŋ O Sakuu
Ba dɔge la Chireh teŋa kaŋa ba naŋ boɔla Lassia Tuolu naŋ be a Upper West Irigyin  paaloŋ a Gaana poɔ. O nyɛ la o sekondire sakuuri zannoo a yi Navrongo sakuuri poɔ, be ka o da zanne a yi neŋ gama mine ayi ba naŋ boɔla GCE ordinary aneŋ Advanced level certificate. O da leɛ gaa la nimitɔɔre a leɛ zanne a yi sakukpoŋ ŋa ba naŋ boɔla KNUST a 1975 yuoni poɔ a da yi neŋ gama mine ba naŋ boɔla Bachelor degree in pharmacy a 1979 yuoni poɔ. O da leɛ gaa la nimitɔɔre a lɛ te gaa begɛ Sakuuri ŋa ba naŋ boɔla Ghana School Of Law a 2001 yuoni poɔ a da nyɛ kpeɛŋu a leɛ bege-ŋmaara a 2006 yuoni poɔ.

## Pͻletese ane Tonsonne Toma
O paale la a Kataweԑ Naa poͻ. Yieleh Chireh da e la a Dakogizusoba ko a Procurement Taskforce a PNDC Gͻbenԑnte deme naŋ da maale a 1991 yuoni poͻ. O naŋ da e Dakogizusoba o da soŋԑԑ kyԑ de weԑŋ ka ba peԑre yelba-erre mine kyaare a procurement Ministries, Departments ane Agencies (MDAs)lamboe mineŋ ba naŋ baŋe kyaare Laafēēloŋ Ministry, a Volta River Authority, Electricity Corporation of Ghana ane a Post & Telecommunications Corporation kore na meŋ.

O da toŋ la vo-yaga poͻ a yi Irigyinale minista, Ambassador, begemaale neԑ a yi gaa Local Gͻbenԑnte ane Korre baabo Minista a la maaleŋ e Laafēēloŋ Minista.

### Irgyinale Minista - Amabassador
Chireh da kpԑ a Kataweԑ Naa poͻ saŋa na ba naŋ da piili maale o a 1992 yuoni poͻ ka ba de Naaŋ pͻletese yԑlԑ a Ghana paaloŋ poͻ. Jerry Rawlings da iri o la ka o e a Upper West Irigyinale Minista a o gͻbenԑnte a 1993 yuoni poͻ.

O da toŋ la a vuo ŋa poͻ a yi 1993 a te ta a 1997 yuoni poͻ. Ba da la maale o la ka o e Ambassador Extraordinary ane Plenipotentiary a ko Algeria kyԑ la taa toma ane Tunisia paaloŋ meŋ, a Sahrawi Arab Democratic Republic ane Mauritania a yi a yuomo 1997 ane 2001 sogaŋ. O da e la a begemaale neԑ a ko  a begemaale deri Anaare, Anuu, Ayoͻbo ane Ayopoi soba a yi yuompaalaa kyuu 2005 a te ta yuompaalaa kyuu 2021.

### Begemaale Neԑ

#### 2004 nu-neԑ
O da ŋmԑ la kpamkpire ba naŋ da wa ŋmaa a Wa West gbandige paalaa na begemaale kogi eŋԑ a Ghana deme begemaaleba nu-neԑ a borenyԑ kyuu 2004 poͻ, a da di beŋ ka lԑ da taa o kpԑ ne a begemaale die Anaare ko a Republic of Ghana Anaare soba poͻ. Ba da iri la Chireh ka o e a begemaale neԑ ko a Wa west gbandige a 2004 yuoni Ghana deme zaa nu-neԑ poͻ. O paa da are ko la a o gbandige a begemaale die Anaare soba ko a Republic of Ghana Anaare soba poͻ. O da die la ane noba 13,256 a yi neŋ noba 19,980 a noba zaa naŋ neԑ nuuri soŋ poͻ. A ŋaa da te manne la 66.3% a noba zaa naŋ neԑ nuuri soŋ poͻ. O da die la kyԑ ka o dataare Vaari Matthew Saa-hi ko People's National Convention ane Edward Yirimambo ko a Wͻͻ Naa le teŋԑ. Ba da nyԑ la noba 653 ane noba 6,071 naŋ tutaa a lԑ ne o zu a noba zaa naŋ wa neԑ nuuri soŋ baare poͻ. A ŋaa te manne ne la 3.3% ane 30.4% naŋ tutaa a lԑ ne o zu a noba zaa naŋ wa neԑ nuuri soŋ baare poͻ. Ba da iri la Chireh a Kataweԑ Naa yuori eŋԑ. A nu-neԑ na poͻ, a Kataweԑ Naa da di la kogi-yaga 94 begemaale kogiri a yi ne 230 begemaale kogiri poͻ a begemaale die Anaare soba ko a republic of Ghana Anaare soba poͻ.

### 2008,2012 nu-neԑ
O da la de la o kogi a 2008 poͻ o naŋ da wa di ane noba 10,468 naŋ te manne ne 50% kyԑ ka o kpamkpir-ŋmeԑrebԑ naŋ da peԑle o Dari Daniel Kuusongno a ko a Wͻͻ Naa, Edward B. Yirimanbo, naŋ da are oyoŋ a ba paale Naa kaŋa zaa poͻ ba da nyԑ la noba 4,455 naŋ te manne ne 21.3% ane noba 5,541 naŋ te manne ne 26.5% naŋ tutaa a lԑ ne o zu. A begemaale die Anuu soba poͻ, o da toŋ la a Foreign Affairs kͻmtii, Toma nyaabo, Social Welfare ane State Enterprises kͻmatii poͻ.

Chireh da la maaeŋ di la o kogi a 2012  begemaaleba nu-neԑ poͻ o naŋ da wa nyԑ noba 16,368 naŋ te manne ne 57.71% kyԑ ka o kpamkpir-ŋm tͻ ko a Wͻͻ Naa Adams Nuhu Timbile da nyԑ noba 9,918 naŋ te manne ne 34.97%

### 2016 nu-neԑ
Chireh da la maaleŋ di la a nu-neԑ a are ko a Wa West gbandige a gbԑԑ bonaare soba a begemaale die A yopoi soba poͻ. O da tage la noba 12,658, 42.49% kyԑ ka o dataare bayi Patrick Bandanaa, naŋ da are o yoŋ a ba paale Naa kaŋa zaa poͻ ane Dari Daniel Kuusongno ko a Wͻͻ Naa naŋ saa a 2008 da nyԑԑ noba 8,806, 29.56% ane 7,415%, 24.89% naŋ tutaa a lԑ ne o zu.

A begemaale die Ayopoi soba ko a republic of Ghana Anaare soba poͻ, o da toŋ la a Subsidiary Legislation Kͻmatii, Local Gͻbenԑnte ne Korre Baabo Kͻmatii ane Noba iribu Kͻmatii poͻ.

O naŋ da la maale o teԑroŋ ka o la maaleŋ gaa a na poͻ a begemaale die Anii poͻ la ka IGP kore gansԑgerԑ Peter Lanchene Toobu da daa o lͻͻ a yi ne o naŋ da nyԑ noba 755 kyԑ ka Chireh da nyԑ noba 317 a Kataweԑ Naa meŋԑ kpamkpire ŋmeԑbo poͻ.

### Minista ko a paaloŋ
A Gonzeԑ kyuu 2009 poͻ, a Ghana Yidaandͻͻ paalaa, John Atta Mills da iri o la ka o e Minista ko Local Gͻbenԑnte ne Korre Baabo. O da toŋԑԑ la a e neԑ naŋ paale John Atta Mills kabinet ministare poͻ. O da toŋԑԑ la lԑŋ a te tͻ Borenyԑ kyuu beri anaare 2011 poͻ, saŋa na ba naŋ da wa iri o ka o leԑ Minista a ko Laafēēloŋ, Ghana Yidaandͻͻ John Evans Atta Mills naŋ da wa leԑrԑ o kabente ministare.

## Toma kpaaroŋ
O yuori kpԑ la Pharmacist ganeŋ a Ghana Pharmacy Council poͻ, o e la neԑ naŋ paale a pharmacy laŋgbuli deme kpaaroŋ a Ghana paaloŋ poͻ ane neԑ naŋ paale a West Africa post graduate college of pharmacist. O naŋ la e Lͻͻya a ko a kyԑ paale a Ghana Bar Association.

## Dakogizusoba ko FBNBank Ghana
Chireh da e la lammo Dakogizusoba ko a FBNBank Ghana, a subsidiary of First Bank of Nigeria Limited yuomo ayi vuoŋ, yuomo ayoͻbo poͻ o da toŋԑԑ gbԑԑ boyi a yi 2014 a te tͻ 2020 yuoni poͻ.

## Meŋԑ
Chireh e la Kristabie a de pͻge ka bat aa biiri banaare.

## Leԑ kaa kyԑ
Rawlings gͻbenԑnte

Mills gͻbenԑnte ministare yoe

Wa West gbandige 

## Sommo Yizie